એ સામાન્ય અને પ્રાકૃતિક છે. દરેકને સુખની શોધ હોય છે જે એના અંત:કરણના ભાવના મૂળ સ્રોત સાથે જોડાવાથી પૂર્ણ થાય છે. આનંદની કુદરતી અનુભૂતિ માનવીને ઊર્ધ્વીકૃત કરે છે અને એને સ્વસ્થ કરે છે. માનવીએ અંત:કરણથી પ્રસન્ન અને પરિતુષ્ટ રહેવું એ એના સ્વાસ્થ્યની જડીબુટ્ટી છે. દરેક વસ્તુને આધ્યાત્મિક દ્રષ્ટિએ જોવી, જાણવી, અનુભવવી. દરેક પળે, પ્રત્યેક પરિસ્થિતિમાં એણે બધું હકારાત્મક ભાવથી જોવું. જે થાય છે તે સારા માટે થાય છે એવો સ્વીકૃતિ ભાવ રાખવો. જો એ 'બધું સારું છે, મને ગમે છે એવી 'feeling good’ (ફિલિંગ ગુડ')ની લાગણી અનુભવે તો એને 'ઈશ્વર' (ર્યગ) ની અનુભૂતિ કરવા જેવું જ થશે.